Poročilo o izvajanju državne javne službe pooblaščenih muzejev v letu 2022


Poleg muzejev, katerih ustanoviteljica je Republika Slovenija, državno javno službo izvajajo tudi muzeji, ki so za to nalogo pridobili pooblastilo. Pooblaščenih muzejev je 37[footnoteRef:1], med njimi so jih 36 ustanovile lokalne skupnosti,[footnoteRef:2] en muzej pa je zasebni. Po podelitvi pooblastila za izvajanje državne javne službe muzejev je bil v letu 2022 kot pooblaščen muzej prvič sofinanciran tudi Park vojaške zgodovine Pivka. [1:  Pooblaščeni muzeji so: Posavski muzej Brežice, Pokrajinski muzej Celje, Muzej novejše zgodovine Celje, Mestni muzej Idrija, Gornjesavski muzej Jesenice, Medobčinski muzej Kamnik, Pokrajinski muzej Kočevje, Pokrajinski muzej Koper, Gorenjski muzej Kranj, MGML  Muzej narodne osvoboditve Maribor, Pokrajinski muzej Maribor, Belokranjski muzej Metlika, Pomurski muzej Murska Sobota, Goriški muzej Kromberk - Nova Gorica, Dolenjski muzej, Pomorski muzej "Sergej Mašera" Piran, Park vojaške zgodovine Pivka, Zavod Znanje Postojna,  Pokrajinski muzej Ptuj-Ormož, Muzeji radovljiške občine, Rokodelski center Ribnica, Koroški pokrajinski muzej, Loški muzej Škofja Loka, Tolminski muzej, Zasavski muzej Trbovlje, Tržiški muzej, Muzej Velenje, Pilonova galerija, Ajdovščina, Galerija Božidar Jakac, Galerija-muzej Lendava, MGLC , Umetnostna galerija Maribor, Galerija Murska Sobota, Obalne galerije Piran, Koroška galerija likovnih umetnosti in Kobariški muzej d.o.o.  Velika večina muzejev (razen treh) skrbi tudi za dislocirane enote in zbirke na dislociranih krajih, ki jih je skupaj 123.]  [2:  Javni zavod, katerega ustanoviteljica je vsaj ena občina. ] 


Po letih 2020 in 2021, ki ju je prizadela pandemija koronavirusa, je obstajala upravičena skrb o vračanju obiskovalcev v muzeje. Statistični podatki iz obeh let so bili tudi v drugih parametrih neprimerljivi z letom 2019, ko so muzeji doživeli rekorden obisk in visoko število gostovanj. Rezultati leta 2022 izkazujejo doseganje primerljivega obiska z obdobjem pred pandemijo. Aktivnost muzejev na spletu, posebne promocijske akcije kot je Naprej v preteklost med 4. in 10. aprilom ter 5. in 11. decembrom, prilagodljivost razmeram in predvsem konstantna skrb za ohranjanje stika z javnostjo, so v letu 2022 v muzeje privedle tudi skupine in posameznike, ki jih prej v muzejih ni bilo opaziti. 

V nadaljevanju so podrobneje obravnavana področja muzejskega dela z gradivom in obiskovalci, predstavljanje dediščine javnosti, zaposleni in financiranje. 

Delo z gradivom

Depojska problematika je splošen problem, ki pa se postopoma rešuje. Muzeji skupaj z ustanovitelji iščejo optimalne rešitve in v novo pridobljenih ali pa novo organiziranih prostorih urejajo depoje tako, da je gradivo lažje dostopno, ustrezno shranjeno in pregledno. Običajno hkrati poteka tudi inventura in v nekaterih muzejih tudi reinventarizacija določenih zvrsti gradiva. 

Dokumentacija se približuje ustrezni ureditvi v vseh muzejih. V letu 2021 je bila 14 muzejih manj kot polovica predmetov inventarizairanih elektronsko, v letu 2022 je takšnih muzejev 5. Število inventariziranih predmetov ni več kazalnik dela z gradivom prav zaradi reinventarizacije, saj je prioritetna dokumentacija, vodena skladno s priporočili. Terensko delo je potekalo v običajnem obsegu. Konec leta 2022 je bilo v akcesiji skupno 530.273 enot, pribl. tretjino več kot v letu 2021. Skupno število inventariziranih enot znaša 1.460.848, v letu 2022 je bilo nov inventariziranih 130.295 enot, torej povprečno 3.600 na muzej. 

Ministrstvo je izdatneje podprlo projekte digitalizacije. V 18 muzejih je bilo realiziranih 18 projektov digitaliziranja: 8 stalnih razstav oz. delov stalnih razstav, zbirka, 7 različnih sklopov gradiv, izvedena interaktivna predstavitev objekta, posnetek historičnih objektov, dostopnost za senzorno ovirane obiskovalce in pedagoški projekt.

Po poročilu SPDM o stanju depojev iz 2019 muzeji z neurejeno ali problematično depojsko problematiko postopoma, v sodelovanju z ustanovitelji, pristopajo k urejanju obstoječih in zagotavljanju novih površin. Največji depojski projekt je bil izveden za potrebe Koroškega pokrajinskega muzeja in Koroške galerije likovnih umetnosti. Z investicijo občine in kritjem stroškov selitve s strani MK je za daljše obdobje rešena problematika shranjevanja gradiva obeh muzejev.

Z donacijami in odkupi predmetov kulturne dediščine so zbirke 29 muzejev bogatejše za 5.406[footnoteRef:3] enot, med katerimi 239 enot predstavljajo dela sodobnih likovnih umetnikov. V primerjavi z letom 2021 se je količina pridobljenega gradiva podvojila. Iz sredstev ministrstva je bil za 13 pooblaščenih muzejev realiziran odkup 45 enot v skupni višini 411.973 EUR. Veliko večino odkupov predstavljajo likovna dela; 79 slik, risb in grafik, 1 skulptura, knjiga umetnika, 2 grafični mapi, del ambientalne postavitve, etnološki predmet in zbirka 41 umetniški del, po dolgoletnih prizadevanjih najpomembnejši odkup Koroške galerije.  [3:  Enota je lahko posamezen predmet ali zbirka predmetov.] 


Seznam odkupov iz sredstev ministrstva:

	muzej
	predmet

	Muzej novejše zgodovine Celje
	Rudolf Zelenka, Celje s stolnico sv. Daniela, 1910, o/pl., 65x41 cm

	Mestni muzej Idrija
	Ivan Seljak Čopič, Idrijski rudarji in Idrijske klekljarice, 1960-70, akril/les, 196x80 cm in 353x80 cm

	Pokrajinski muzej Kočevje
	Tina Đenadić, Gozd z rumenim drevescem, 2009, akril/pl., 160x200 cm

	Pokrajinski muzej Koper
	5 slik, o/pl: Portret,17.st., 72x54 cm, Žena Dionizija Gravisi s sinom Girolamom, 18.st., 92x77 cm, Portret Elia Gravisi, 18.st., 93x81 cm, Bartolomeo Gianelli, 1824-1894, Portret moškega, 78x58 cm, 

	
	Beli brki, 19.st., 79x56 cm in Dagerotipiji s podobo Chiare in Giuseppa Gravisi, 13x11 cm

	Muzej in galerije mesta Ljubljane
	Namizni prt za okroglo mizo, trideseta leta 20.stol., klekljana čipka, 160 cm

	
	Friderik Jerina, Preslikava Jelovškove freske iz dvorca Zalog pri Moravčah, 1935, akvarel, 57,5x85 cm

	
	Staš Kleindienst, Večerna vaja, 2020, o/pl., 130x200 cm

	Goriški muzej
	Zoran Mušič, La terre ecrit la terre, grafična mapa, 1966

	
	Zoran Mušič, Konjički, 1952, litografija/ papir 34,8x52,2 cm

	
	Klavdij Palčič, Casual, 1997, mešana tehnika/pl., 120x101 cm

	Dolenjski muzej Novo mesto
	Fran Zupan, Pokrajina z drevesom, Križ ob morju in Grad, cca 1920, akvareli

	
	Franjo Ančik, Akt, cca 1920 pastel, 27x10 cm

	Rokodelski center Ribnica
	Tina Dobrajc, Post tenebras lux, 2020, akril,nit/pl., 216x272 cm

	Galerija Božidar Jakac
	Bogdan Borčić, o/pl.: Plinska celica II., 1962, 75x110 cm in Parangal I, 1968, 75x60 cm

	
	France Mihelič: Obisk, 1933, litografija, 49,6x62,6 cm in Ptujski Berač, ok. 1940, črna kreda, gvaš, 36,5x43,4 cm

	
	Staš Kleindienst, Zimska krajina, 2021, o/pl., 120x160cm

	
	Vladimir Makuc, Pokrajina z volom, 2002, mešana tehnika/pl., 65x96 cm

	
	Robert Šimrak, Veliki san, iz serije Ideja Kaosa, 2017, akril/pl., 140x200 cm,  Nebeška konstrukcija, 2004, akril/pl., 170x200 cm

	Mednarodni grafični likovni center
	Francois Morellet, Grafična mapa osmih sitotiskov na kartonu, 1965

	
	Helena Tahir, Serija V vrtincu (6 grafičnih listov), 2018, linorez/papir, 90x65 cm 

	
	Klemen Zupanc, BOXi, 2012, grafični objekt, 85x79x11,5 cm

	
	Stane Jagodič, izbor 5 sitotiskov, 1975-1980: Dvojni izvor, 70x84 cm, Črni žarki, 70x70 cm, Katedrala, 62,5x71 cm, Častilec svetlobe, diptih, 2x  68,5x90 cm, Magično jedro, 60x63 cm

	
	Nataša Mirtič, 6 grafik, jedkanica in akvatinta, 100X70 cm: Astronom II, 2009, Re:Produkt 8, 2009, Odštevanje, 2013, Prenos, 2013, Ta rdeči pravokotnik, 2014, Zgodba za B.B., 2014, 

	Umetnostna galerija Maribor
	Metka Krašovec, Tišina VI (Plašč), 1972, akril/pl., 175x164 cm

	
	Boris Jesih, 6 barvnih litografij, 1976-1984: Sprehajajoča, 76,5x56,5 cm, Tonaliteti, 2/40, 66x50,5 cm, Dvojica, 66x50 cm, Vrata, 65 x 50 cm, Okno, 65x47 cm, Nostalgija, 76x57 cm

	
	Mateja Kavčičl, del ambientalne postavitve, 2020; Sanje, oglje na grundirano platno, d. 90 cm in d.50 cm, 3 ročno pletene kite in 20 ročno pletenih krogel iz trav

	
	Stojan Grauf, 3 risbe iz cikla Betnava, 2013, oglje in rastline, 140 x 100 cm, ročno izpisani citati iz člankov Lučke Kajfež Bogataj, kreda na papirju, 250 x 80 cm

	
	Matjaž Wenzel, Rene Maurin, Rebus, vol. 05_2017: knjiga umetnikov, 40 str., 5/100 izvodov in 40 ink-jet printov v okvirjih, 32x25 cm, ed. 1+1

	
	Marjetica Potrč, Nomadi naseljujejo otoke, priseljenci gradijo zidove, 2016, črnilo/papir, 56x76 cm

	Obalne galerije Piran
	Aleksander Velišček, #washyourhands, 2022, o/pl., 30x70 cm

	
	Aleksander Velišček, #stayhome, 2020, o/pl., 30x40 cm

	
	Lara Marconi, Ikona III, 2018, kolaž, 100x70 cm

	
	Tilen Žbona, Mesečev odsev 5, 2021, mešana tehnika, 185x215 cm

	Koroška galerija likjovnih umetnosti
	Jože Tisnikar, Netopirji, 1962, olje, tempera / papir, 70x61 cm, Portret, 1957, 1965, gvaš, 55x38 cm

	
	Zbirka 41 likovnih del

	
	Natalija Šeruga Golob: Santa Regina – iz serije Mrtvaški prti, 2018, akril/pl.,
150x102 cm

	
	Sašo Vrabič, Globok spanec (7 slik): Majhna osvetljena revolucija; Organizacija; Dom, sladki dom; Nega; Prostor za domišljijo; Vse, življenje; Muza; 2017–2018, papir, akril, olje na platnu,  160×260 cm

	
	Andrej Grošelj: Glava deklice, 1984, kamen, v. 52 cm

	
	Lucija Stramec: Komplementarna kontemplacija 1-5, 2021, tuš/papir, 50x70 cm

	
	Helena Tahir, 3 risbe iz serije Jesenice, 2020, svinčnik/papir, 50x70 cm in 100x70 cm

	
	Zoran Ogrinc, Rdeči breg, triptih, 2009-2011, akril/pl., 115x140 cm

	
	Peter Hergold, BN, 2013, akril/pl., 140x185 cm

	
	Marko Lipuš, Babica – Ort / Babica, 2014-2016, C-Print/alu plošča, ed. 5 (+ 2 e.a.), 90x150cm

	
	Metka Krašovec, Tavanje - Ambulance, 1970, akril/pl., 175x140 cm



Skrb za gradivo vključuje tudi konserviranje in restavriranje predmetov. Vsi večji pokrajinski muzeji imajo urejene delavnice in zaposlene strokovnjake za restavratorske posege. Del muzejev ima prirejene delavnice za omejen obseg dela, prednostno preventivno konservacijo in preprostejše restavratorske posege, 16 muzejev pa nima zaposlene osebe s področja konserviranja-restavriranja in mora za vsak poseg na predmetih poiskati rešitev v katerem od drugih muzejev ali pri usposobljenih zasebnih restavratorjih. Do leta 2019 se povprečno število konserviranih predmetov v lastni delavnici giblje okoli 9.500. Ob urejanju depojev se je število povečalo na skoraj 12.000. Število restavriranih predmetov ostaja na enaki ravni. Zaradi povečanega obsega dela na lastnem gradivu pa se ohranja trend nižjega števila restavratorskih posegov za zunanje naročnike in povečanega števila predmetov, restavriranih pri zunanjih izvajalcih. 

Proučevanje gradiva obsega strokovne aktivnosti v lastnem in drugih muzejih, arhivih, knjižnicah, raziskovalnih institucijah,… za potrebe razstav, simpozijev, konferenc, izpopolnjevanj, pomoči dijakom in študentom, drugih projektov itd. Rezultati so javnosti predstavljeni na razstavah, predavanjih, vodstvih, delavnicah in v publikacijah. V letu 2022 je bilo izdanih 128 katalogov, enako kot leto prej. Strokovni delavci so proučevanje usmerili v načrtovane tematike bodočih razstav. 

Muzeji s pooblastilom za izvajanje državne javne službe na področju arheologije so pristojni za prevzemanje arhivov arheoloških najdišč. Zaradi zaostankov pri urejanju po prevzemanju velikih količin gradiva iz arheoloških raziskav, ministrstvo del sredstev namenja urejanju gradiva z najdišč, prednostno iz obdobja pred letom 2013, ko priprava gradiva za predajo muzeju s strani izvajalcev izkopavanj še ni bila ustrezno urejena. Izjeme po letu 2013 so upoštevane v primerih obsežne količine gradiva, ki močno presega povprečje. V letu 2022 je ministrstvo muzejem, ki so v okviru neposrednega poziva zaprosili za sredstva, sofinanciralo obdelavo enega najdišča. Obdelanih je bilo 12 arhivov arheoloških najdišč, za obdelavo je ministrstvo namenilo 47.500 EUR. 

	muzej
	najdišče

	Posavski muzej Brežice
	Drnovo 2003

	Pokrajinski muzej Celje
	Rifnik 1955-2010

	Pokrajinski muzej Koper
	Koper – Kapucinski vrt 1986-87

	Gorenjski muzej Kranj
	Kranj, Tavčarjeva - Tomšičeva ulica, 2008-2009

	Pokrajinski muzej Maribor
	Spodnja Nova vas 1981

	Pomurski muzej
	Oloris- bronastodobna naselbina pri Dolnjem Lakošu

	Goriški muzej
	Tolmin – prazgodovinsko grobišče

	Dolenjski muzej
	Novo mesto - Kapiteljska njiva

	Notranjski muzej Postojna
	Rimskodobno grobišče Cerknica - Vrtec 2012

	Pokrajinski muzej Ptuj-Ormož
	Spodnja Hajdina - arheološko najdišče Hajdina, EŠD 581

	Koroški pokrajinski muzej
	Slovenj Gradec, Trg svobode 4 2018/19

	Tolminski muzej
	Kobarid – najdišče Tonovcov grad




Predstavljanje dediščine javnosti

Situacija v letih 2020-2021 ni vplivala na aktivnosti pri snovanju novih ali obsežnejšem prenavljanju stalnih postavitev, vplivala pa je na zamik realizacije zaradi omejitve stikov in dela zunanjih izvajalcev.[footnoteRef:4] V letu 2022 je bilo čutiti še nekaj posledičnih zamikov. Predvsem stalne postavitve, povezane s hkratno prenovo prostorov, je bilo težko realizirati v predvidenih rokih, tudi zaradi zahtevnejših razmer na trgu dela in storitev. Muzej narodne osvoboditve Maribor je predstavil otvoritev razstave o družabnem življenju Mariborčanov v 20.stol., Pomorski muzej Sergej Mašera Piran restavrirano jadrnico Galeb, z zamudo pa je izšel tudi 27. Zbornik soboškega muzeja. [4:  Izpostavljene so le razstave, sofinancirane iz sredstev Ministrstva za kulturo. ] 


Obeleženje 150 letnice rojstva Jožeta Plečnika je bilo kot skupni vsebinski poudarek aktualno za muzeje s tematskimi zbirkami. Za  Muzej in galerije mesta Ljubljane je bila razstava o Jožetu Plečniku osrednja letna razstava, v programu muzeja tudi edina večja razstava, sofinancirana iz sredstev MK. Mednarodno je njegovo dediščino promoviral Dolenjski muzej z razstavo fotografij NUK-a avtorja Saše Fujsa na Praškem gradu. Lastno občasno razstavo o Plečnikovih delih na Gorenjskem je prispeval Gorenjski muzej. 

Obletnici pomembnih umetnikov sta z razstavami pospremila Medobčinski muzej Kamnik za Jakoba Savinška in Dolenjski muzej za Vladimirja Lamuta. V splošnem je več muzejev obeležilo pomembne obletnice umetnikov in društev. Pokrajinski muzej Ptuj-Ormož je kot uvod v praznovanje 130 letnice obstoja, ki se bo odvila v letu 2023, pripravil razstavo svoje in hkrati osrednje slovenske restavratorske delavnice za tekstil Veščine in skrivnosti mojstrov in mojstric tkanja. 70 let delovanja je obeležil Goriški muzej. 




Najbolj odmevni medinstitucionalni razstavi sta se odvili na področju umetnostnih zbirk: V Gorenjskem muzeju 19. Keramika v Sloveniji 2005-2022 in v Koroški galeriji likovnih umetnosti Solidarnostne zbirke s partnerji iz Črne Gore. Projekt Tartini 330 je povezal obalne muzeje, projekt Ženske zgodbe pa 9 slovenskih muzejev, ki so zanj prejeli Valvasorjev nagelj. 

Prenova stalne postavitve je bila izvedena v Muzeju Ribnica v zbirki suhorobarstva in lončarstva ter v Prešernovi hiši v Kranju. Rokodelski center Ribnica in Gorenjski muzej sta bila za projekta nagrajena s častnim Valvasorjevim priznanjem za enkratne dosežke. Belokranjski muzej si je dolgo prizadeval za kompleksno rešitev problematike arheološke dediščine Bele krajine. Postopoma je uspel pridobiti razširjeno pooblastilo, zaposlitev in l. 2022 tudi stalno arheološko razstavo. Stalno postavitev arheologije je razširil Pokrajinski muzej Celje s predstavitvijo Rifnika in njegovih zakladov. Muzej novejše zgodovine Celje je izvedel 1. del obsežnega projekta Fotohiša Pelikan. V muzejih radovljiške občine so stalno razstavo o čebelarstvu dopolnili s pregledom razvoja panjev na Slovenskem. Medijsko odmevna je bila dopolnitev stalne razstave o smučarskih dosežkih s postavitvijo spominske stene Mateje Svet, ki je muzeju podarila predmete. 

Večje lastne občasne, pregledne ali tematske razstave so bile posvečene umetnikom Ivi Šubicu v Loškem muzeju, Vladimirju Makucu v Galeriji Božidar Jakac, Črtomirju Frelihu v MGLC, Marjetici Potrč v Obalnih galerijah Piran in Saši Devu v Umetnostni galeriji Maribor, kjer so predstavili tudi zanimivo temo Od sijaja do vprašaja / Narodna noša in umetnost / Ante Trstenjak. V Galeriji Božidar Jakac so bila predstavljena dela Staša Kleindiensta.

Pomorski muzej Sergej Mašera Piran je gostil Mednarodni forum AMMM – Združenje sredozemskih pomorskih muzejev. Uspešna razstava Pokrajinskega muzeja Celje o Almi Karlin, ki je v letu 2021 gostovala na Dunaju, je bila v prilagojeni obliki v letu 2022 predstavljena na Japonskem. V muzejih je gostovalo 24 razstav iz tujine, še enkrat več pa so muzeji gostovali v tujini. 






Med 22 muzeji, ki so ustrezno poročali o najbolj obiskani lastni občasni razstavi, so največ obiskovalcev pritegnile razstave kot je navedeno v spodnjem prikazu. Med 7 galerijami so bile najbolj obiskane 4 pregledne razstave sodobne umetnosti in 3 iz tekoče umetniške produkcije. 





Delo z obiskovalci

Eden osrednjih ciljev muzeja je obiskovalce pritegniti k ogledu zbirk, razstav in udeležbi na spremljevalnih programih, omogočiti jim muzejsko izkušnjo. Spletne vsebine so pretežno podporne. S pandemijo so muzeji povečali svojo prisotnost na spletu, ob zavedanju, da splet ne more nadomestiti muzejske izkušnje kot jo ponujajo ogledi razstav, vodstva, delavnice in druge oblike fizičnega stika z muzejskimi vsebinami. 

Posebna pozornost je usmerjena v potrebe šolajočih se otrok in mladine. Število novih pedagoških programov ostaja na ravni letnega povprečja, prilagojeno izkušnjam in potrebam. 

Dostopnost gradiva se zagotavlja tudi z objavami na spletu, predvsem pa so družbena omrežja prostor popularizacije programov in dogodkov. Ta običajni prvi stik z obiskovalcem je bil v času pandemije izrazito poudarjen. Zainteresirani posamezniki so imeli več razpoložljivega časa za iskanje informacij o predmetih in zbirkah. 

Prošnje za dostop posameznikov do dokumentacije o predmetih oz. gradivu je prejela večina muzejev. Tri četrtine muzejev ima urejene knjižnice, dostopne zunanjim uporabnikom. Število uporabnikov v knjižnicah se je v primerjavi s preteklimi leti rahlo znižalo, na 3.791, uporabnikov v dokumentaciji pa se je skoraj podvojilo na 2.307. 

Podatek o številu vseh obiskovalcev je pridobljen na podlagi števila izdanih vstopnic in ocene obiska ob otvoritvah in dneh prostega vstopa. Popularizacija programov ob izbranih dneh, ko je vstop prost, privabi številno publiko, ki se vrača ob manj obiskanih terminih na bolj umirjen ogled razstav. Dnevi prostega vstopa: 8. februar, 18. maj – mednarodni dan muzejev, Poletna muzejska noč na junijsko soboto, 3. december – Ta veseli dan kulture in ena nedelja v mesecu, so običajno zelo dobro obiskani. Vstopnice so se podražile za 50 centov, tako da povprečna cena znaša 4 EUR. 



Obisk v letu 2022 je presegel obisk iz leta 2019, k čemur bistveno prispeva pridružitev Parka vojaške zgodovine Pivka pooblaščenim muzejem. Pandemično obdobje so muzeji očitno zelo dobro izkoristili za svojo promocijo, uspešno nagovorili publiko na spletu in vzbudili interes za obiskovanje muzejev. 





Zaposleni

Muzeji pridobivajo sredstva za plače zaposlenih iz proračuna ministrstva, občinskih proračunov, iz naslova javnih del, projektno in tudi iz lastnih sredstev. V letu 2022 je ministrstvo zagotovilo sredstva za 7 dodatnih zaposlitev, ustanovitelji eno in muzeji iz lastnih sredstev za 12,5. Število vseh zaposlenih v muzejih se postopoma viša. Predvsem nastajajo potrebe po dodatnih delovnih mestih za delo s publiko. 




Ministrstvo ne zagotavlja sredstev za povečane obremenitve, ki nastajajo ob prevzemanju novih prostorskih in programskih obveznosti kot jih načrtujejo ustanovitelji. Z nižanjem splošne stopnje brezposelnosti javna dela pogosto predstavljajo le zasilno premostitveno rešitev, ker večina kadrov, potencialno zanimivih in primernih za delo v muzeju, poišče stalno zaposlitev. 



Za zagotavljanje delovanja in dostopnosti muzejev muzeji iščejo različne možnosti in vire financiranja. S povečanjem lastnih prihodkov po pandemičnem obdobju prevzemajo obveznosti financiranja delovnih mest. V primerjavi s preteklim obdobjem se trend večje podpore ustanoviteljev znižal v breme povečanega zaposlovanja iz lastnih sredstev muzejev. Povprečna starost zaposlenih ostaja 47 let. 


Sofinanciranje

Pooblaščeni muzeji sredstva za svoje delovanje pridobivajo iz različnih virov: državnega proračuna, proračunov občin, projektno iz sredstev EU ter lastnih prihodkov iz izvajanja javne službe in tržne dejavnosti.
Delež sofinanciranja iz sredstev državnega proračuna se giblje v konstantnih okvirih okoli 60 %, občinskih okoli 28 % in lastnih sredstev okoli 12 %. Razmerje deleža sredstev iz občinskega proračuna in lastnih sredstev lahko rahlo variira glede na višino lastnega prihodka muzeja. 

Za izvajanje državne javne službe je ministrstvo zagotovilo sredstva v višini 17.721.568 EUR.[footnoteRef:5] Večina sredstev je porabljenih za plače, vključujoč regres, odpravnine, jubilejne nagrade in redno delovno uspešnost. Vsakoletno povišanje sredstev za plače nastaja zaradi zakonskih obveznosti iz napredovanj. Splošni stroški delovanja se indeksirajo.  [5:  Sredstva za investicijsko vzdrževanje kulturnih spomenikov je ministrstvo zagotovilo Pokrajinskemu muzeju Ptuj – Ormož in Galeriji Božidar Jakac, ki imata prostore v spomeniških kompleksih v lasti Republike Slovenije in sta hkrati tudi upravljavca objektov.] 





Programski stroški so razdeljeni v dva sklopa. Programski I. sklop je izračunan kot povprečje porabe sredstev za strokovno delo enega zaposlenega in se v primerjavi z letom 2021 ni spreminjal. Sredstva programskega II. sklopa so namenjena realizaciji razstav in drugih projektov, muzejem pa se dodeljujejo po predhodni obravnavi na pristojni strokovni komisiji. Za posamezni muzej je programski II. sklop variabilen in lahko v letih močno niha, odvisno od kakovosti prijavljenega programa primerljivo z ostalimi muzeji. Za program nekaterih muzejev so dodeljena dodatna sredstva, prednostno za stroške večjega obsega konserviranja in restavriranja ter urejanja depojev. 




Muzeji lahko del sredstev pridobijo še za odkupe predmetov za dopolnitev muzejskih zbirk, obdelavo arhivov arheoloških najdišč, za nekatere posebne projekte ali naloge in od 2021 tudi za digitalizacijo. Predloge odkupov predmetov kulturne dediščine presoja pristojna strokovna komisija in glede na pomembnost, kakovost in smotrnost posameznega odkupa pripravi seznam predlogov. Muzeji lahko od 2021 sredstva za odkupe črpajo tudi po ZZSDNPK[footnoteRef:6], kar bistveno izboljšuje možnosti. Pooblaščeni muzeji so realizirali odkupe v skupni višini 412.665 EUR, kar predstavlja 63,5 % vseh sredstev za odkupe.  [6:  Zakon o zagotavljanju sredstev za določene nujne programe Republike Slovenije v kulturi (Uradni list RS, št. 73/19)] 


Višina sredstev za obdelavo arhivov arheoloških najdišč ostaja 55.000 EUR in vključuje tudi monitoring depozitorija za moker les na Verdu pri Vrhniki, ki ga upravlja Muzej in galerije mesta Ljubljane. V primerjavi z letom 2021 je bilo za digitalizacijo zagotovljenih 60 % več sredstev. 

Ustanoviteljice 35 pooblaščenih muzejev so občine, večinoma sedežna občina, 8 muzejev pa sta ustanovili dve ali več občin. ZVKD-1[footnoteRef:7] nalaga finančne obveznosti ustanovitelju, ministrstvu in muzeju. Ministrstvo muzejem financira izvajanje državne javne službe na območju vseh občin v Republiki Sloveniji, posameznemu muzeju pa skladno s pooblastilom na območju tistih občin, za katere je pristojen in v obsegu, določenem v pogodbi. Če občina ni ustanoviteljica muzeja, je prav tako obvezna plačevati stroške izvajanja lokalne javne službe ali pa projektnih nalog, ki jih na njenem območju ali zanjo izvaja muzej. Razmerje, obveznosti in višino financiranja v tem primeru uredi pogodbeno z muzejem. Ministrstvo muzeje in občine na to večkrat opozarja. 93. člen ZVKD-1 določa, da delež sredstev državnega proračuna za posamezni pooblaščeni muzej ne sme presegati 80 % celotnega proračuna muzeja. Predpisi ne določajo obveznega deleža iz občinskih proračunov, povsem zmotno pa je mnenje nekaterih ustanoviteljev, da bi država v proračunu morala vsakemu muzeju zagotavljati 80% sredstev. Večina muzejev izvaja bistveno večji delež lokalne javne službe varstva, kot ima zagotovljenih sredstev v občinskih proračunih.  [7:  Zakon o varstvu kulturne dediščine (Uradni list RS, št. 16/2008, 123/2008, 8/2011, 30/2011, Odl.US: U-l.297/08-19, 90/2012, 111/2013, 32/16)] 


Občine zagotavljajo sredstva za stroške dela 144,8 zaposlenih. Večino sredstev iz občinskih proračunov prispevajo občine ustanoviteljice oz. sedežne občine. Ostale občine prispevajo povprečno 6,5 % sredstev občinskih proračunov. Ustanovitelji podpirajo predvsem projekte in programe lokalne javne službe, del splošnih stroškov delovanja in investicijsko vzdrževanje objektov.[footnoteRef:8]  [8:  Investicijski transferji v vzdrževanje in obnovo objektov v lasti občin niso vključeni v financiranje javne službe. Enako velja za sredstva državnega proračuna za nepremičnine v lasti RS.] 


Delež sredstev občinskega proračuna v celotnem proračunu muzeja (v %):

	Tržiški muzej 
	78,5
	
	Pomurski muzej Murska Sobota
	23,4

	Galerija muzej Lendava
	68,7
	
	Dolenjski muzej Novo mesto
	22,3

	Muzej in galerije mesta Ljubljane
	57,4
	
	Medobčinski muzej Kamnik
	21,4

	Gornjesavski muzej Jesenice
	56,1
	
	Galerija Murska Sobota
	19,4

	Rokodelski center  Ribnica
	50,6
	
	Koroška galerija likovnih umetnosti
	19,3

	Mednarodni grafični likovni center
	48,3
	
	Zasavski muzej Trbovlje
	18,6

	Tolminski muzej
	40,9
	
	Obalne galerije Piran
	18,3

	Pokrajinski muzej Kočevje
	38,3
	
	Mestni muzej Idrija
	16,9

	Muzej Velenje
	37,4
	
	Goriški muzej Nova Gorica
	16,3

	Pilonova galerija, Ajdovščina
	35,9
	
	Muzej novejše zgodovine Celje
	15,4

	Loški muzej Škofja Loka
	35,0
	
	Pokrajinski muzej Koper
	14,7

	Muzeji radovljiške občine 
	33,4
	
	Muzej narodne osvoboditve Maribor
	12,3

	Belokranjski muzej Metlika
	32,6
	
	Pokrajinski muzej Ptuj-Ormož
	11,9

	Gorenjski muzej Kranj
	28,4
	
	Umetnostna galerija Maribor
	11,7

	Zavod Znanje Postojna
	28,4
	
	Pokrajinski muzej Celje
	11,0

	Koroški pokrajinski muzej S. Gradec
	26,6
	
	Pomorski muzej Sergej Mašera Piran
	10,3

	Posavski muzej Brežice
	25,7
	
	Galerija Božidar Jakac Kostanjevica
	9,6

	Pokrajinski muzej Maribor
	24,6
	
	PVZ Pivka
	0,4



Lastna sredstva muzeji pridobivajo s prihodki iz izvajanja javne službe, donacijami, uspešnimi prijavami EU in drugih projektov ter tržno dejavnostjo. Poleg števila obiskovalcev in odmevnih projektov je lastni prihodek eden od najbolj realnih kazalnikov uspešnosti posameznega muzeja. Po skoraj polovičnem upadu lastnih prihodkov v pandemičnem obdobju so v letu 2022 s povprečnim 12,8 odstotnim deležem muzeji skoraj dosegli delež 13,7 % iz 2019. 

Prihodek iz EU sredstev in drugih projektov ter tržne dejavnosti močno vpliva na delež lastnega prihodka v celotnem proračunu muzeja. V letu 2022 je iz neposrednih in posrednih virov finančna sredstva EU v skupni višini 412.809 EUR črpalo 19 muzejev: Posavski muzej Brežice, Muzej novejše zgodovine Celje, Mestni muzej Idrija, Gornjesavski muzej Jesenice, Pokrajinski muzej Kočevje, Gorenjski muzej, Muzej in galerije mesta Ljubljane, Goriški muzej, Park vojaške zgodovine Pivka, Notranjski muzej Postojna, Rokodelski center Ribnica, Koroški pokrajinski muzej, Loški muzej, Tolminski muzej, Muzej Velenje, Galerija Božidar Jakac, Galerija-muzej Lendava, Mednarodni grafični likovni center in Umetnostna galerija Maribor. Zaposlitve iz projektnih sredstev so omogočili: Posavski muzej Brežice, Mestni muzej Idrija, Muzej in galerije mesta Ljubljane, Notranjski muzej Postojna, Koroški pokrajinski muzej in Umetnostna galerija Maribor. Najuspešnejša pri črpanju EU sredstev je bila ponovno Umetnostna galerija Maribor. 

Pridobivanje sponzorskih sredstev in donacij je razmeroma redko. Večinoma gre za blagovni prispevek, denarni pa je z upadanjem števila velikih in uspešnih slovenskih podjetij vse redkejši. 16 muzejev iz lastnih sredstev zagotavlja tudi zaposlitev oz. krije razliko do polne zaposlitve: Posavski muzej Brežice, Pokrajinski muzej Celje, Muzej novejše zgodovine Celje, Mestni muzej Idrija, Gorenjski muzej, Muzej in galerije mesta Ljubljane, Pokrajinski muzej Maribor, Pomurski muzej Murska Sobota, Pomorski muzej Sergej Mašera Piran, Park vojaške zgodovine Pivka, Notranjski muzej Postojna, Pokrajinski muzej Ptuj-Ormož, Muzeji radovljiške občine, Rokodelski center Ribnica, Koroški pokrajinski muzej in Mednarodni grafični likovni center. 

Delež lastnih sredstev v celotnem proračunu muzeja (v %):

	PVZ Pivka
	78,4
	
	Mednarodni grafični likovni center
	9,3

	Gornjesavski muzej Jesenice
	30,1
	
	Muzej narodne osvoboditve Maribor
	8,7

	Mestni muzej Idrija
	22,5
	
	Muzej Velenje
	8,7

	Galerija muzej Lendava
	21,8
	
	Pomorski muzej Sergej Mašera Piran
	8,6

	Posavski muzej Brežice
	19,4
	
	Tržiški muzej 
	7,9

	Rokodelski center  Ribnica
	19,4
	
	Dolenjski muzej Novo mesto
	6,5

	Muzej in galerije mesta Ljubljane
	18,3
	
	Pokrajinski muzej Kočevje
	6,4

	Pokrajinski muzej Celje
	18,2
	
	Obalne galerije Piran
	5,5

	Muzeji radovljiške občine 
	18,1
	
	Medobčinski muzej Kamnik
	5,4

	Galerija Božidar Jakac Kostanjevica
	17,3
	
	Zasavski muzej Trbovlje
	5,3

	Pokrajinski muzej Maribor
	14,6
	
	Koroška galerija likovnih umetnosti
	5,1

	Pokrajinski muzej Ptuj-Ormož
	13,9
	
	Zavod Znanje Postojna
	4,7

	Loški muzej Škofja Loka
	13,7
	
	Gorenjski muzej Kranj
	3,6

	Umetnostna galerija Maribor
	13,2
	
	Belokranjski muzej Metlika
	3,3

	Pomurski muzej Murska Sobota
	13,1
	
	Pokrajinski muzej Koper
	3,2

	Tolminski muzej
	11,3
	
	Pilonova galerija, Ajdovščina
	1,3

	Muzej novejše zgodovine Celje
	10,8
	
	Goriški muzej Nova Gorica
	0,7

	Koroški pokrajinski muzej S. Gradec
	10,8
	
	Galerija Murska Sobota
	0,7



Absolutno v EUR je vrstni red nekoliko drugačen. 10 muzejev z največjim zaslužkom se zvrsti: Muzej in galerije mesta Ljubljane, Park vojaške zgodovine Pivka, Gornjesavski muzej Jesenice, Pokrajinski muzej Ptuj-Ormož, Mestni muzej Idrija, Pokrajinski muzej Celje, Galerija Božidar Jakac Kostanjevica, Posavski muzej Brežice, Pokrajinski muzej Maribor in Koroški pokrajinski muzej.

Poslovna aktivnost pooblaščenih muzejev izkazuje velik razpon od popolne pasivnosti do evropsko primerljivih rezultatov. Ministrstvo je že pred leti opozorilo na tendenco k doseganju vsaj 10 % deleža lastnih sredstev v celotnem proračunu muzeja in minimum 5 %, ki bi ga moral dosegati vsak muzej, ne glede na območje, na katerem deluje in podporo ustanovitelja kulturnim področjem. K poslovnemu uspehu muzeja namreč prispeva tudi lokacija (turistično obiskana območja, bližina CŠOD,…), močno pa vizija razvoja posamezne občine in vključevanje v lokalno kulturno in turistično ponudbo, sposobnost povezovanja s posameznimi deležniki,…. Ob pasivnosti občine lahko posamezni muzeji razvijejo poslovno aktivnost le do določene mere.  

Med pooblaščenimi muzeji je Kobariški muzej d.o.o. edini zasebni muzej, ki je pridobil pooblastilo za izvajanje državne javne službe muzejev. Muzej se ukvarja predvsem z vsebinami prve svetovne vojne, prednostno z dediščino Soške fronte. Višina sofinanciranja se je v letu 2022 zvišala za 10.000 EUR in znaša 35.000 EUR na letni ravni. Ministrstvo muzeju zagotavlja sredstva za programske stroške izvajanja državne javne službe v okviru I. sklopa in projektni sklop, ki v letu 2022 vključuje dopolnitev stalne razstave, občasno razstavo Avstro-ogrska vojska v Zgornjem Posočju, III (Od Mrzlega vrha do Tolminskega mostišča) in gostovanja razstave 29 mesecev bojev ob Soči na več lokacijah v Sloveniji. Muzej pridobiva sredstva po javnem pozivu. Beleži visok obisk, finančno pa izkaze vodi razmejeno med prihodke iz javnih sredstev in tržne dejavnosti. 

Zaključek

Muzeji so se v letu 2022 potrudili za vrnitev v normalnost in pri večini kazalnikov dosegli stanje pred pandemijo. Pridružitev Parka vojaške zgodovine Pivka pooblaščenim muzejem se odraža tudi v statističnih podatkih, zlasti pri številu obiskovalcev. Aktivno sodelovanje z javnostjo v obdobju 2020 – 2021 je prispevalo k pridobivanju različnih ciljnih publik. Zadržali so dobre prakse, spletno promocijo. prisotnost na družbenih omrežjih in večji poudarek pri urejanju gradiva in depojev, s podporo ministrstva pa tudi pri digitalizaciji. Depojska problematika je za daljše obdobje urejena v koroški regiji. Normalizacija dela je omogočila nadaljevanje gostovanj in organizacijo dogodkov na domači in mednarodni ravni. Zamiki pri realizaciji projektov so kot posledica zamikov v pandemičnem obdobju v manjši meri še vedno prisotni, dodatno pa nastajajo tudi zaradi težav na trgu dela, ki vplivajo zlasti na izvedbo investicijskih del in od njih odvisne izvedbe posameznih razstavnih projektov. Potrebe po dodatnih kadrih za zagotavljanje odprtosti muzejev, vodstva in komunikacijo z javnostmi vedno bolj bremenijo proračun muzejev. Financiranje ostaja stabilno. V splošnem so muzeji leto zaključili uspešno.





najbolj obiskane razstave

Nizi 1	kulturna zgodovina	antika/arheologija	šport	etnologija	povojna zgodovina	lokalna zgodovina	vojna	umetnost	7	4	3	2	2	2	1	1	


2019	št. objav predmetov naspletu	5507	2021	št. objav predmetov naspletu	102258	2022	št. objav predmetov naspletu	50344	



Število obiskovalcev

2019	celoten obisk	plačani vstopi	splet	1076747	399626	554161	2021	celoten obisk	plačani vstopi	splet	689588	227356	1517264	2022	celoten obisk	plačani vstopi	splet	1137502	534657	1818883	



skupine obiskovalcev

2019	otroci/mladina	družine	tujci	pedagoški programi	andragoški programi	dodatni programi	202493	22954	146772	155538	66272	35220	2021	otroci/mladina	družine	tujci	pedagoški programi	andragoški programi	dodatni programi	105194	8003	51610	96184	54736	41511	2022	otroci/mladina	družine	tujci	pedagoški programi	andragoški programi	dodatni programi	207722	14664	135070	151463	75735	58872	



št. zaposlenih po posameznih virih financiranja delovnih mest
2021	državni proračun	proračuni občin	javna dela	projekti	lastni prihodek	388.59	143.47999999999999	52	10	19.2	2022	državni proračun	proračuni občin	javna dela	projekti	lastni prihodek	396.59	144.97999999999999	28.5	9	31.7	

struktura zaposlenih

Nizi 1	strokovni delavci	uprava in podporni kadri	podjemne pogodbe	javna dela	študentsko delo	prostovoljci	363	206	61	21	348	72	



viri financiranja	
državni proračun	občinski proračun	lastna sredstva-javna služba	lastna sredstva - tržna dejavnost	EU sredstva	0.59	0.28000000000000003	0.1	0.02	0.01	


sredstva ministrstva	stroški dela	splošni stroški	tekoče naloge javne službe	razstavno-projektni sklop	odkupi	digitalizacija	obdelava arhivov najdišč	ostali projekti	12905309	2293649	1069858	858087	412665	78000	55000	56800	

večji projekti, sofinancirani iz sredstev Ministrstva za kulturo

večji projekti iz sredstev ministrstva	stalne razstave	medinstitucionalne razstave	lastne občasne razstave	gostovanja	projekti	publikacije	13	14	51	1	21	11	


razstave	
nove in prenovljene stalne	medinstitucionalne	lastne občasne	gostovanja	27	155	358	226	

13

